nl nl af nl af nl nl af nl nl af af af af ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Mej. Janna Uyl (gebore 16 Junie 1916) wat haar op 1 November 1956 uit Nederland in Namibië kom vestig het en 24 jaar lank hoof van die JT Potgieter tehuis vir bejaardes was, het ook die fees bygewoon met dertig van die tehuis se inwoners wat die trek deur die rivier meegemaak het. So het sy die fees beleef:
Ja, dit was een pragtige week. Ds Yssel het my gevra om ook saam te gaan. Het toestemming van die komitee gekry (hulle was) altyd so goed voor my gewees).
Die kerk se bus het my die Saterdagoggend 20 Junie om sewe- uur kom haal. Ds. Jooste en ds. Snyman van Potchefstroom was ook in die bus. Aangename tyd gewees. ... Ons was die laat middag vyfuur by die Kunenerivier. Ieder se tentjie opgesit en almal was moeg maar voldaan! Ander oggend het die verrigtings begin ... Dinsdagmiddag het ons gedenkteken toe gery. Dit was vir my baie, baie indrukwekkend. Pragtige foto's het ook wyle ds. Yssel geneem. Het so een verlate gevoel gekry om te dink, in so een onherbergsaam oord, so een waardevolle gedenkteken. ... Ook is die week Administrateur Van der Watt nog gekom ... en ook een of ander afgesant uit Angola. Elke dag was een belewenis, ook die avonden. ... Vrydag het ons toe die pad weer gevat Windhoek toe ... Waar lê die dae "al die hede word verlede!!"
Vergeet nog te vertel van ou Rachel. Sy was so bly om tussen haar eie volkies te staan, soos sy (almal noem). ... Al was dit (toe reeds) 40 jaar gelede, (as) die boere (sê) wie hulle is, (het) sy baie herken en elke keer (met) "My goeiste, dan is my basie of miesies die en die ..." meestal reg geraai. Toe vra sy ons moet ... Psalm 130 (sing). Ons roerde ervan. Ons het haar toegesing Psalm 134 en ook ... Ps 121. Dit was bysonder aangrypend.
23 tot 27 Junie 1969
Oom ET Meyer was die voorsitter en oom Danie Opperman die sekretaris van die reëlingskomitee van hierdie fees. Hulle is bygestaan deur 'n aantal veldkornette wat die groter sentra en sekere streke verteenwoordig het. Die kampterrein was by Witsand aan die Kunene en weens die veiligheidsituasie het weerbare mans snags waggestaan. Meer as 420 volwassenes en 'n groot aantal kinders het die fees bygewoon. Die inskrywingsgeld was R2.00 per volwassene en 50 sent per kind!
Die eregaste was onder andere prof. Willie en mev. Snyman, wat in 1928 Angola- Afrikaners in die kampe by Rooikamp, Gamkarab en Gobabis besoek en bearbei het en deur die jare steeds intens in hulle belanggestel het. Prof. JP Jooste en sy vrou was besoekers uit Suid- Afrika. Hy is deur die reëlingskomitee versoek om 'n gedenkboek oor die Dorslandtrek saam te stel. Hierdie waardevolle boek het in 1975 verskyn en is 'n samevatting van die Trekgeskiedenis. Ter herdenking is daar ook 'n spesiale eerstedag- koevert uitgegee met 'n stempel van die Ohopoho- poskantoor op.
Die hoogtepunt van die fees was die optog na die monument. 'n Spesiale 1969- plaak is onthul en Administrateur JGH van der Watt het in sy toespraak nasate geloof vir hulle bydrae tot die ontwikkeling van die land, dikwels in uiters moeilike omstandighede. Nog 'n spreker was dr. Paul van der Merwe, bekende LV en ook voorheen koerantredakteur. Sy vader, PJ van der Merwe, was deel van die trekkommissie.
Tradisioneel is daar ook weer 'n huwelik voltrek, die keer tussen Kallie Pieters en Maggie Blaauw. Wat almal egter diep geraak het, was die besoek van die bejaarde Rachel, een van die geliefde 'makvolk' wat moes agterbly tydens die trek oor die rivier. Willy Meyer het as geskenk vir haar 'n platboom- ysterpot oorhandig, waaroor sy uitbundig bly was.